คือมีเพศสัมพันธ์ตอนวันสุดท้ายที่ประจำเดือนหมดอะคะ ไม่ได้ป้องกัน แต่ผู้ชายไม่เสร็จค่ะ ละก็ดึงออกไม่ได้ทำต่อเลย เลยสงสัยว่าน้ำหล่อลื่นของผู้ชายมีอสุจิมั้ยคะ ไม่เสร็จ จะท้องไหม
สวัสดีค่ะ หากมีเพศสัมพันธ์ แต่ฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น มีแค่น้ำหล่อลื่นออกมา โอกาสที่จะตั้งครรภ์ก็ไม่มีค่ะ เพราะในน้ำหล่อลื่นนั้น ไม่มีตัวอสุจิอยู่ ยกเว้นกรณีที่ก่อนหน้านั้นไม่นาน ฝ่ายชายมีการหลั่งน้ำอสุจิออกไปก่อนแล้ว เช่น จากการช่วยตัวเอง ในกรณีนี้ ก็อาจมีอสุจิปนอยู่ได้ และอาจทำให้มีโอกาสตั้งครรภ์ได้ค่ะหลังจากนี้ หากจะมีเพศสัมพันธ์บ่อย ก็ควรใช้ถุงยางอนามัยป้องกัน เพื่อป้องกันโรคติดต่อทางเพศสัมพันธ์ร่วมด้วย หรืออาจใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ